През ХVІ в. Испания попада под властта на австрийските Хабсбурги и това продължава 200 години. Двете иберийски страни се впускат във Великите географски открития, създават колонии и монополизират търговията с Източните и Западните Индии. Епохата на разцвет приключва със смъртта на последния Хабсбург на испанския трон (1700 г.). В началото на ХVІІІ и началото на ХІХ в. полуостровът е обхванат от ожесточени военни действия (Войната за испанското наследство и Полуостровната война). Френски, английски и германски войски бродят по земите му. През 1704 г. англичаните завземат Гибралтар, през 1708 г. - Менорка, но последната е върната на Испания по-късно.